**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADONAČELNIK**

**GRADSKO VIJEĆE GRADA DELNICA**

**n/r predsjednika Ivana Piškora**

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG PROGRAMA GRAĐENJA KOMUNALNE INFRASTRUKTURE U 2026. GODINI

|  |  |
| --- | --- |
| Predlagatelj | Službenica za privremeno obavljanje poslova Pročelnika Upravnog odjela za komunalni sustav, imovinu, promet i zaštitu okoliša |
| Gradonačelnik |
| Igor Pleše, univ.spec.oec. | Goranka Kajfeš, dipl.ing. |

**Delnice, prosinca 2025.**

**OBRAZLOŽENJE**

Osnovom članka 67. Zakona o Komunalnom gospodarstvu ("Narodne novine 68/18, 110/18, 37/20 i 145/24) predstavničko tijelo JLS donosi za svaku proračunsku godinu Program građenja komunalne infrastrukture. U skladu s proračunom za 2026. god. planirane su aktivnosti za izgradnju komunalne infrastrukture i to za:

* građevina komunalne infrastrukture koje će se graditi u uređenim dijelovima građevinskog područja
* građevine komunalne infrastrukture koje će se graditi izvan granica građevinskog područja
* postojeće građevine komunalne infrastrukture koje će se rekonstruirati i način rekonstrukcije

Ukupna vrijednost programa je 658.000,00 eura, financirati će se iz: komunalnog doprinosa u iznosu od 100.000,00 eura, šumskog doprinosa u iznosu od 265.000,00 eura, komunalne naknade u iznosu od 76.040,00 eura, kapitalnih pomoći od ostalih izvanproračunskih korisnika u iznosu od 180.000,00 eura, te prihoda od nefinancijske imovine u iznosu 36.960,00 eura.

U nastavku se daju obrazloženja po pojedinim stavka iz Programa:

**KAPITALNI PROJEKT K160526 IZGRADNJA SPOJA D-3 I KRANJČEVIĆEVE ULICE**

Za 2026. g. planira se iznos od 175.000,00 eura. U sklopu ove izgradnje pristupa se uređenju postojećih parkirališta izgradnjom i opremanjem prometne površine, odvodnjom oborinske vode s istih u novoprojektirani sustav odvodnje, novom javnom rasvjetom, povezivanjem dviju parkirališnih površina (odnosno nogostupa uz njih) pješačko biciklističkim stazama, te uređenju postojećih zelenih površina u koje se zadire, odnosno novih zelenih otoka uz prometne površine. Predviđeni ukupni broj parkirališnih mjesta u zahvatu iznosi 18 PM od toga 1 PM za osobe s invaliditetom i smanjene pokretljivosti. Za projekt je proveden postupak javne nabave.

**AKTIVNOST A170701 PROJEKTNA DOKUMENTACIJA ZA INFRASTRUKTURU**

Planira se iznos od 30.000,00 eura u naredne tri godine(2026., 2027. i 2028.).Izrada projektne dokumentacije za rekonstrukciju postojeće komunalne infrastrukture te pratećih troškovnika radova – ceste, oborinska odvodnja, javna rasvjeta, te manji projekti koji se iskažu potrebni tijekom godine s obzirom na stanje na terenu i potrebu hitnih intervencija u skladu s utvrđenim potrebama kao i projekt uređenja Štefićevog dola, izvedbenog projekta za uređenje Trga Grge Marjanovića i dr..

**MANJA PROŠIRENJA JR NA PODRUČJU GRADA DELNICA** Aktivnost se planira u iznosu od 15.000,00 eura za 2026. te naredne dvije godine (2027. i 2028.). Tijekom proteklih godina vrši se kontinuirano proširenje javne rasvjete u manjim naseljima Grada i to na način da se iskoriste postojeći stupovi električne energije za postavljanje lampi što je znatno jeftinije a zadovoljava potrebe pojedinih sela. Također se proširenje vrši ugradnjom novih stupnih mjesta i rasvjetnih tijela gdje je to potrebno a u skladu s iskazanim potrebama korisnika prostora. Ugrađuju se ekološke LED svjetiljke.

**KAPITALNI PROJEKT K160480 NABAVA DJEČJIH IGRALA I URBANE OPREME** Aktivnost se planira u iznosu od 10.000,00 eura za 2026., 2027. i 2028. godini. Sredstva će se utrošiti za nabavu igrala i urbane opreme (klupa, spremnika za otpad) na postojećim dječjim igralištima na području Grada Delnica.

**KAPITALNI PROJEKT K160474 AUTOBUSNE NADSTREŠNICE**

Planira se iznos od 8.000,00 eura u 2026., 2027. i 2028. godini, a u svrhu zamjene dotrajalih nadstrešnica na autobusnim stajalištima na području Grada. Tijekom 2026. planira se novo autobusno stajalište u Dedinu

**KAPITALNI PROJEKT K160523 ELEKTRIFIKACIJA ULICE PRESIKA**

Aktivnost se planira u iznosu od 20.000,00 eura. U svrhu izgradnje električne infrastrukture u ulici Presika, a u dogovoru sa HEP-om, potrebno je izraditi projektnu dokumentaciju za izgradnju javne rasvjete i izvesti navedene radove. U 2026. godini planira se izrada projektne dokumentacije, a u 2027. i 2028. godini planiraju se radovi na izgradnji javne rasvjete u iznosu od 100.000,00 eura godišnje.

**KAPITALNI PROJEKT K160452 MOST ČEDANJ**

Planira se iznos od 100.000,00 eura u 2026. godini. Zbog vrlo lošeg stanja u kojem se nalazi most Čedanj potrebno je isti obnoviti u suradnji s Hrvatskim vodama. Za rekonstrukciju i sanaciju mosta izrađen je Glavni projekt i ishođena je građevinska dozvola. Most se mora proširiti obzirom nema gabarite koji zadovoljavaju standarde cestovnog prometa. Projekt će sufinancirati Hrvatske vode u iznosu od 80%.

**KAPITALNI PROJEKT K160517- SANACIJA KLIZIŠTA**

Za vrijeme obilnih kiša otvorila su se klizišta koja je potrebno sanirati. Nastankom klizišta ugrožena je sigurnost odvijanja prometa na prometnicama te stabilnost objekta u neposrednoj blizini. Planira se 100.000,00 eura u 2026., 2027. i 2028. godini za sanaciju klizišta koja su se pojavila na prometnici koja vodi prema naselju Razloge te jedno u naselju Podgora.

**AKTIVNOST A170210 - GEODETSKO-KATASTARSKE USLUGE**

planira se iznos od 15.000,00 eura u naredne tri godine (2026., 2027. i 2028.).Za potrebe izgradnje infrastrukture kao i za potrebe ishođenja građevinskih dozvola za objekte te u svrhu uvođenja u posjed prilikom prodaje zemljišta, ucrtavanja postojećih objekata i infrastrukturnih građevina (uris nerazvrstanih cesta Malo Selo, Crni Lug. Brod na Kupi A. Starčevića, Polane, javna rasvjeta, odvodnja i sl.) nužno je planirati sredstva kako bi se te radnje izvele.

**KAPITALNI PROJEKT K160458 POJAČANO ODRŽAVANJE NA GROBLJIMA**

Pojačano održavanje groblja na području Grada Delnica planira se u iznosu od 50.000,00 eura za 2026. godinu. Isti iznos planira se i u 2027. i 2028. godini. Ova sredstva namijenjena su za sufinanciranje aktivnosti održavanja groblja koje provodi KTD Risnjak- Delnice d.o.o. prema planu i programu koje izrađuje KTD Risnjak- Delnice d.o.o.. Aktivnosti obuhvaćaju sanaciju staza, ogradnih i potpornih zidova, oborinske odvodnje i slične radove.Za 2026. godinu planirane su sljedeće aktivnosti:

* izrada projekta i upojnog bunara za oborinsku odvodnju na groblju u Delnicama
* rekonstrukcija stepenica i izrada staze oko groblja u Hrvatskom,
* rušenje visokih stabala na groblju u Delnicama,
* postavljanje video nadzora na groblju Zamost Brodski
* Projekt za potporni zid i i odvodnju na groblju u Zamostu Brodskom
* Sanacija kamenog zida oko groblja u Turkima

**KAPITALNI PROJEKT K160550 – RAZVOJ I IMPLEMENTACIJA PAMETNOG PROMETNOG RJEŠENJA** –

Planira se u iznosu od 135.000,00 eura u 2026. godini i 135.000,00 eura u 2027. godini. Projekt se odnosi na implementaciju sustava pametnog prometnog rješenja koji će biti nadogradnja na postojeće GIS rješenje. Na taj način će na jednom mjestu biti prikaz čitave prometne infrastrukture što će omogućiti optimalnije upravljanje prometom. Sustav se sastoji od opreme i aplikativnog dijela rješenja. Što se tiče opreme rješenje je bazirano na sustavu senzora za detekciju koji se postavljaju na svako parkirno mjesto, a uloga im je detekcija statusa svakog pojedinačnog parkirnog mjesta u realnom vremenu bilo ono zauzeto ili ne. Aplikativni dio rješenja omogućava nadzor i upravljanje parkingom za službenike Grada, prikaz svih slobodnih parkirnih mjesta u realnom vremenu i navođenje do lokacije parkirališta, objavu i prikaz vijesti o stanju u prometu. Aplikacija će za građane i turiste biti besplatna. Projekt je sufinanciran sredstvima Fonda za zaštitu okoliša i energetsku učinkovitost u iznosu od 100.000,00 eura.

Temeljem članka 67. Zakona o komunalnom gospodarstvu (NN 68/18, 110/18, 32/20 i 145/24), članka 35. Zakona o lokalnoj i područnoj (regionalnoj) samoupravi (NN 33/01, 30/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 40. Statuta Grada Delnica (SN GD 2/21 i 6/25), Gradsko vijeće Grada Delnica donosi

PROGRAM GRAĐENJA KOMUNALNE INFRASTRUKTURE U 2026. GODINI

Članak 1.

Ovim Programom određuje se građenje komunalne infrastrukture (u daljnjem tekstu: Program) na području Grada Delnica u 2025. godini za:

* građevina komunalne infrastrukture koje će se graditi u uređenim dijelovima građevinskog područja
* građevine komunalne infrastrukture koje će se graditi izvan granica građevinskog područja
* postojeće građevine komunalne infrastrukture koje će se rekonstruirati i način rekonstrukcije

Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom njihova financiranja.

Članak 2.

Građevine komunalne infrastrukture koje će se graditi u uređenim dijelovima građevinskog područja u ukupnom iznosu od 373.000,00 eura financirati će se iz: šumskog doprinosa u iznosu od 95.000,00 eura, komunalnog doprinosa u iznosu od 80.000,00 eura, komunalne naknade u iznosu od 76.040,00 eura, kapitalnih pomoći od ostalih izvanproračunskih korisnika u iznosu od 100.000,00 eura i iz prihoda od nefinancijske imovine u iznosu od 21.960,00 eura kako slijedi:

1. nerazvrstane ceste

|  |  |  |  |
| --- | --- | --- | --- |
| Red. br. | Pozicija u proračunu | Naziv | Iznosu u eurima |
| **1.** | **513.3** | **Izgradnja spoja D3 i Kranjčevićeve ulice** | **175.000,00** |
| 1.1. | Izvor financiranja: komunalna naknada | | 41.040,00 |
| 1.2. | Izvor financiranja: komunalni doprinos | | 50.000,00 |
| 1.3. | Izvor financiranja: prihod od nefinancijske imovine | | 21.960,00 |
| 1.4. | Izvor financiranja: šumski doprinos | | 62.000,00 |

1. javnoprometne površine na kojima nije dopušten promet motornih vozila

|  |  |  |  |
| --- | --- | --- | --- |
| Red. br. | Pozicija u proračunu | Naziv | Iznosu u eurima |
| **1.** | **514.3** | **Razvoj i implementacija pametnog prometnog rješenja** | **135.000,00** |
| **1.1.** | Izvor financiranja: komunalna naknada | | 35.000,00 |
| **1.2** | Izvor financiranja:kapitalne pomoći od ostalih izvanpro.korisnika (FZOEU) | | 100.000,00 |
| **2.** | **501.5** | **Projektna dokumentacija za infrastrukturu** | **30.000,00** |
| 2.1. | Izvor financiranja: komunalni doprinos | | 30.000,00 |

1. javna rasvjeta

|  |  |  |  |
| --- | --- | --- | --- |
| Red. br. | Pozicija u proračunu | Naziv | Iznosu u eurima |
| **1.** | **360.1** | **Manja proširenja javne rasvjete** | **15.000,00** |
| 1.1. | Izvor financiranja: šumski doprinos | | 15.000,00 |

1. građevine i uređaji javne namjene

|  |  |  |  |
| --- | --- | --- | --- |
| Red. br. | Pozicija u proračunu | Naziv | Iznosu u eurima |
| **1.** | **450.1** | **Nabava dječjih igrala i urbane opreme** | **10.000,00** |
| 1.1. | Izvor financiranja: šumski doprinos | | 10.000,00 |
| **2.** | **510.6** | **Autobusne nadstrešnice** | **8.000,00** |
| 2.1. | Izvor financiranja: šumski doprinos | | 8.000,00 |

Članak 3.

Građevine komunalne infrastrukture koje će se graditi izvan granica građevinskog područja u ukupnom iznosu od 20.000,00 eura financirati će se iz šumskog doprinosa kako slijedi:

1. javna rasvjeta

|  |  |  |  |
| --- | --- | --- | --- |
| Red. br. | Pozicija u proračunu | Naziv | Iznosu u eurima |
| **1.** | **512.9** | **Elektrifikacija ulice Presika** | **20.000,00** |
| 1.1. | Izvor financiranja: šumski doprinos | | 20.000,00 |

Članak 4.

Postojeće građevine komunalne infrastrukture koje će se rekonstruirati u ukupnom iznosu od 265.000,00 eura financirati će se iz komunalnog doprinosa u iznosu od 20.000,00 eura, šumskog doprinosa u iznosu od 150.000,00 eura, kapitalnih pomoći od ostalih izvanproračunskih korisnika u iznosu od 80.000,00 eura i prihoda od nefinancijske imovine u iznosu od 15.000,00 eura kako slijedi:

1. nerazvrstane ceste

|  |  |  |  |
| --- | --- | --- | --- |
| Red. Br. | Pozicija u proračunu | Naziv | Iznosu u eurima |
| **1.** | **450.2** | **Most Čedanj** | **100.000,00** |
| 1.1. | Izvor financiranja: kapitalne pomoći od ostalih izvanproračunskih korisnika (Hrvatske vode) | | 80.000,00 |
| 1.2. | Izvor financiranja: komunalni doprinos | | 20.000,00 |
| **2** | **512.4** | **Sanacija klizišta** | **100.000,00** |
| 2.1. | Izvor financiranja: šumski doprinos | | 100.000,00 |
| **3.** | **501.9** | **Geodetsko-katastarske usluge** | **15.000,00** |
| 3.1. | Izvor financiranja: prihod od nefinancijske imovine | | 15.000,00 |

2. groblja i krematoriji

|  |  |  |  |
| --- | --- | --- | --- |
| Red. Br. | Pozicija u proračunu | Naziv | Iznosu u eurima |
| **1.** | **509.4** | **Pojačano održavanje na grobljima** | **50.000,00** |
| 1.1. | Izvor financiranja: šumski doprinos | | 50.000,00 |

Članak 5.

Ukupna sredstva za ostvarivanje ovog Programa utvrđuju se u iznosu od 658.000,00 eura.

Članak 6.

Ovaj Program objaviti će se u „Službenim novinama Grada Delnica“, a stupa na snagu 01. siječnja 2026. godine.

KLASA: 363-01/25-01/25

URBROJ:2170-6-4-3-25-01

Delnice, 15. prosinca 2025.

Gradsko vijeće Grada Delnica

Predsjednik

Ivan Piškor, v.r.